Dragi učenici, roditelji i djelatnici OŠ Stoja,

Dana 22.04.2020. na Dan planete Zemlje, održava se Projektni dan OŠ Stoja. Ovogodišnja tema projektnog dana je ekologija a radni naslov ” Cijela škola – eko patrola”.

Ovim putem se zahvaljujemo svima koji su bili spremni učiniti taj dan zanimljivim i poučnim a to su : Zelena Istra, Hrvatske šume, Natura Histrica, Žućo Istra i gospodin Boris Stermotić, Volonteri Istarske županije, Centar za istraživanje mora Instituta Ruđer Bošković.

Vjerujem da će planirana suradnja sa svima biti ostvarena kada se naš školski život nastavi u školi.

Ove školske godine obilježit ćemo 22.04. skromnije, bez gostiju već vlastitim snagama: učeničkim sastavcima, pjesmama, skulpturama i prezentacijama.

Također vrijedno skupljamo i plastične čepove koje ćemo na kraju školske godine poslati u Čakovac u sklopu jedne humanitarne akcije. Jer humanost, volonterstvo, znanje i ekologija idu ruku pod ruku ka boljoj i smislenijoj budućnosti.

Dr.sc. Lara Jurković iz Instituta Ruđer Bošković nam je prilagodivši se novonastaloj situaciji poslala prezenaciju pod naslovom: “Znanstveni prozor u zaštitu našeg mora”, u cilju obilježavanja Dana planete Zemlje i našeg projektnog dana.

Hvala joj na tome u ime svih nas, hvala institutu Ruđer Bošković , nadamo se da će nas posjetiti u živo nekom drugom prilikom i počastiti još ponekim zanimljivim predavanjem.

Srdačan pozdrav svima.

Čuvajte sebe ali jednako tako i naš okoliš.

Nema nam zdravlja bez zdravog okoliša.

Voditeljice ovogodišnjeg projekta : učiteljica Snježana Percan i Saša Bertanjoli-Marku